NATJEČAJ UČITELJ/ICA GEOGRAFIJE

Na temelju članka 107. Zakona o odgoju i  obrazovanju u osnovnoj i srednjoj školi ( NN 87/08., 86/09.,92/10., 105/10., 90/11, 5/12, 16/12., 86/12., 126/12., 94/13, 152/14, 7/17, 68/18 ) i članaka 4. i 5. Pravilnika o načinu i postupku zapošljavanja u Osnovnoj školi „Ivan Goran Kovačić“, ravnatelj Osnovne škola Ivan Goran Kovačić, Đakovo, raspisuje

**N A T J E Č A J**   
**za popunu radnog mjesta**

* **Učitelj/ica geografije**
* **1 izvršitelj na neodređeno puno radno vrijeme (40 sati tjedno ukupnog radnog vremena)**

Uvjeti: Prema Zakonu o odgoju i obrazovanju u osnovnoj i srednjoj školi ("Narodne Novine“ br. 87/08, 86/09, 92/10, 105/10, 90/11, 16/12, 86/12, 126/12, 94/13, 139/14-RUSRH, 152/14, 7/17,68/18) i Pravilniku o stručnoj spremi i pedagoško psihološkom obrazovanju učitelja i stručnih suradnika u osnovnom školstvu ("Narodne novine" br. 47/96, 56/01 ).

**Uz vlastoručno potpisanu prijavu** kandidati moraju priložiti preslike sljedećih dokumenata:

* životopis
* dokaz o hrvatskom državljanstvu (preslika domovnice)
* dokaz o stručnoj spremi
* presliku rodnog lista
* uvjerenje da nije pod istragom i da se protiv njega ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (**ne starije od mjesec dana**)
* elektronički zapis (potvrda) o podatcima evidentiranim u matičnoj evidenciji HZMO (**ne starije od dana raspisivanja natječaja**)

Isprave se prilažu  u  neovjerenoj preslici i ne vraćaju se kandidatu nakon završetka natječajnog postupka. Izabrani kandidat obvezan je dostaviti Školi izvornike isprava prije zaključivanja ugovora o radu. Osoba koja nije podnijela pravodobnu ili potpunu prijavu ili ne ispunjava formalne uvjete natječaja ne smatra se kandidatom u postupku natječaja. Škola ne obavještava ovu osobu o razlozima zašto se ne smatra kandidatom natječaja.

Kandidati koji ostvaruju pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17), pozivaju se da prilikom prijave na natječaj osim dokaza o ispunjavanju traženih uvjeta, prilože i dokaze propisane člankom 103. stavkom 1. Zakona o hrvatskim braniteljima iz Domovinskog rada i članovima njihovih obitelji, a koji su objavljeni na web-stranici Ministarstva hrvatskih branitelja:

[**https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf**](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidati koji ostvaruju pravo prednosti pri zapošljavanju temeljem članka 48. f.  (Narodne novine, broj 33/92, 77/92, 27/93, 58/93, 2/94, 76/94, 108/95, 108/96, 82/01 i 103/03 i 148/13) pozivaju se da prilikom prijave na natječaj osim dokaza o ispunjavanju traženih uvjeta, prilože i rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti prilikom zapošljavanja po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji ostvaruju pravo prednosti pri zapošljavanju temeljem članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13 i 152/14, 39/18) dužni su osim dokaza o ispunjavanju traženih uvjeta priložiti i dokaz o invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.) te se u prijavi na natječaj pozvati na to pravo.

Na objavljeni natječaj mogu se javiti osobe oba spola.

Prijave s dokazima o ispunjavanju uvjeta dostaviti na adresu škole u roku 8 dana od dana objave natječaja na mrežnoj stranici i oglasnoj ploči OŠ Ivan Goran Kovačić, Đakovo, te na mrežnoj stranici i oglasnoj ploči Hrvatskog zavoda za zapošljavanje.

Nepotpune i nepravovremene prijave neće se razmatrati.

**TESTIRANJE KANDIDATA:** Sukladno Pravilniku o načinu i postupku zapošljavanja u Osnovnoj školi „Ivan Goran Kovačić“, Đakovo, za kandidate na natječaju obvezno je testiranje. Područja provjere kandidata, pravni i drugi izvori za pripremu kandidata za testiranje, vrijeme i mjesto održavanja testiranja te rok za objavu vremena i mjesta testiranja bit će objavljeni na web stranici Škole na poveznici:

<http://os-igkovacic-dj.skole.hr/>

Prijavom na natječaj kandidat daje privolu Osnovnoj školi Ivan Goran Kovačić, Đakovo da se njegovi osobni podaci prikupljaju, obrađuju, objavljuju u digitalnom obliku, te čuvaju u svrhu provođenja javnog natječaja za zapošljavanje.

Prijave s potrebnom dokumentacijom treba dostaviti **osobno** ili **poslati poštom** na adresu:

Osnovna škola Ivan Goran Kovačić, Kralja Tomislava 25, 31400 Đakovo s naznakom „za natječaj – učitelj/ica geografije“.

O rezultatima izbora kandidati će biti obaviješteni putem mrežne stranice škole (<http://os-igkovacic-dj.skole.hr/>) u roku od 15 dana od dana donošenja odluke o izboru kandidata.

KLASA: 602-01/19-431

URBROJ: 2121/13-19-1

Đakovo, 3. 10. 2019.

Ravnatelj:

Ante Andabak, prof